Nørrebro+Teamlink+Beskrivelse

=** TEAMLINK: **=


 * [|As a Teamlink you can find a more detailed shift description here]. **

//På Nørrebro har vi 4 teams der arbejder på skift. Man kan skrive sig på som Teamlink eller som Teamlink-lærling. Team-medlemmerne henvender sig til Teamlinket. Men Teamlink og -lærlinge kan skiftes til at være Teamlink. Det regulerer de selv. Men det skal fremgå klart af team-oversigten, hvem team-medlemmerne skal henvende sig til.//

**Formål**
Du er som Teamlink ansvarlig for, at dit teams fremmøde er stort nok til, at alle nødvendige arbejdsopgaver kan håndteres, og for at dit team får alle nødvendige informationer til at kunne håndtere arbejdsopgaverne.

**Tid og sted**
Dine arbejdsopgaver foregår hjemmefra og er primært af koordinerende og administrerende karakter. Arbejdsopgaverne kan udføres alle dage, i alle tidsrum, men der vil som regel være mest at se til i dagene op til dit team skal på vagt. Arbejdsopgaverne kan teoretisk set klares på 3 timer - dog siger erfaringen at det ikke altid går sådan. Det er ikke et krav, at du møder op i afdelingen, når dit team har vagt, men det kan være en god idé at møde op og snakke med team-medlemmerne og spørge ind til, hvordan det går med vagten. Det kan også være en god idé, at du samler team-medlemmerne til en præsentations runde, hvor du præsenterer dig selv, og hvor teammedlemmerne kan præsentere sig for hinanden. Dette kan eventuelt gøres ifm. at spise sammen efter endt vagt - noget I selv kan organisere på teamet.

**Kontakt og støtte**
Hvis du som Teamlink har brug for nogen at vende problemer med så kontakt de andre Teamlinks eller Butiksgruppen. Alle Teamlinks er inviteret til Butiksgruppemøderne, der finder sted en gang om måneden (se Butiksgruppen på Wiki'en for dato for næste møde)

= __Oversigt over teamlinkets opgaver__ =

LØBENDE OPGAVER
Svar på medlemmernes spørgsmål hvis du kan. Hvis ikke du kan svare, så spørg arbejdsgrupperne og formidl svaret videre til medlemmet efterfølgende. Vær opmærksom på den rolle du har ift. at skabe en god kultur og stemning i KBHFF gennem din kommunikation! Du skal sørge for at informationerne om dit team i teamoversigten altid er opdateret. Det er din opgave at sørge for, at medlemmets navn og kontaktoplysninger flyttes til en nye plads i teamoversigten ved vagtbytte. Kontakt andre Teamlinks ved team-skift. Hvis du har spørgsmål, idéer eller kommentarer til dine arbejdsopgaver, er det oplagt, at du deler og diskuterer dem med de andre team-links.
 * ==**Besvar spørgsmål**==
 * ==**Opdater team-oversigt**==
 * ==**Håndtér vagtbytte og team-skift**==
 * ==**Brug de andre Teamlinks**==

FØR DIT TEAMS VAGT
Du skal sørge for, at der møder nok team-medlemmer op til vagten. En uge før vagten eller i weekenden, inden dit team skal på vagt, skal du sende en huske-mail til alle medlemmer af dit team. Se skabelon nederst på siden. Du skal formidle eventuel info vedrørende ugens vagt fra arbejdsgrupperne videre til team-medlemmerne. Hvis et medlem melder afbud til sin vagt eller sygemelder sig, skal du i kommentarfeltet ud for medlemmet notere "Afbud + dato" og lade det stå indtil næste vagt. Indhent hjælp fra afbudslisten og sæt selv medlemmer på den, når de misser deres egne vagter. Linket til afbudslisten udleveres ved opstart som Teamlink.
 * ==**Hold styr på fremmødet**==
 * ==**Udsend huske-mail**==
 * ==**Videresend Info fra arbejdsgrupper til team-medlemmer**==
 * ==**Notér afbud, sygemeldinger og afløsere i teamoversigten**==
 * ==**Administrer afbudsliste - hente afløsere**==

UMlDDELBART EFTER TEAMETS VAGT
Send en mail og sig tak for vagten, evaluer og bed folk skrive næste vagtdato i deres kalender. Opdater datoen for teamets næste vagt i teamoversigten. Hvis et medlem ønsker at være passiv, så send da en mail til norrebro@kbhff.dk med medlemmets navn. Giv en kort tilbagemelding på, hvordan månedens vagt er gået. Der er på wikisiden for Butiksgruppemøder gjort plads til, at butikslinks kan skrive en update fra deres team. Sådan kan vi holde hinanden informererede i afdelingen.
 * ==**Sig tak for vagten**==
 * ==**Opdater teamoversigten**==
 * ==**Kontakt udeblevne medlemmer**==
 * ==**En gang om måneden**==

=__ Uddybning af teamlink opgaver __=

Som team-link er du team-medlemmernes kontaktperson. Det betyder, at hvis medlemmerne har kommentarer; spørgsmål eller problemer, er det dig, de kontakter. Langt de fleste henvendelser vedrører spørgsmål til vagtbeskrivelserne og spørgsmål omkring vagtens forløb. Når et team-medlem kontakter dig, skal du forsøge at hjælpe medlemmet på bedst mulig vis. Om nødvendigt skal du tage kontakt til den arbejdsgruppe, du mener kan hjælpe i den givne situation. Herefter skal du videreformidle svaret fra arbejdsgruppen til medlemmet.
 * ==**Spørgsmål fra medlemmer**==

Alle team-links kommer på en mailingliste: norrebro_teamlinks@kbhff.dk, som kan benyttes til sparring. Mails sendt hertil sendes automatisk videre til alle team-links private indbakke. Kun team-links og arbejdsgrupper kan sende mails til pågældende mailingliste. Der er ikke noget krav om, at alle team-links skal holde regelmæssige møder med hinanden. De fleste erfaringsudvekslinger og diskussioner kan klares via mailinglisten. Om nødvendigt kan team-linksene arrangere et møde, eventuelt med deltagelse af andre arbejdsgrupper.
 * ==**Team-link arbejdsgruppe**==

Hvis du ikke kan svare på et spørgsmål på stående fod, så søg hjælp og vend tilbage til dit teams forespørgsel, når du har overblik. Her er teamoversigten, wikien, "ugens pose" og nøglepersoner i kbhff nørrebro, dine vigtigste ressourcer. Så hold hovedet koldt og hjælp dine teammedlemmer. Et smil og en munter tone er vigtig, når et eller andet uforudset problem opstår.
 * ==Hvis du ikke har overblik, så skab det==

= = =HUSKE-MAlL udkast=

ret selv ord i {firkantet parentes]

Kære Team [Farve]

Husk at det er os, der har grøntsags-tjansen for Fødevarefællesskabet nu på onsdag, d.

[Dato]. I teamoversigten kan I se jeres vagt, og det tidsrum I skal arbejde i. Det er vigtigt, at I via vores wiki-side læser den nyeste vagtbeskrivelse til jeres vagttype, hvis I ikke allerede har læst den.

Aktuelt

[Her står eventuel aktuel info om denne uges vagt.]

Forhindret i at tage vagten? Hvis nogle af jer ikke har mulighed for at møde op til vagten nu på onsdag, er der to muligheder: 1) I sender kæresten. 2) I informerer mig, og så forsøger jeg for at finde en afløser.

Manglende fremmøde Hvis en person fra teamet ikke møder op til sin vagt – og ikke har sendt en anden, bedes I melde det tilbage til undertegnede efter vagten.

Spørgsmål og kommentarer Hvis der opstår problemer under vagten, eller hvis I har spørgsmål eller kommentarer til vagten, er I meget velkomne til at kontakte undertegnede.

God vagt!

Mange hilsner

[Navn]

Team-link l Team [Fatve]

Mail: [Mailadresse]

Telefon: [Telefonnummer]

= Spørgsmål og kommentarer =

Hvis du har brug for hjælp kan du kontakte en fra butiksgruppe. http://kbhff.wikispaces.com/N%C3%B8rrebro_Butiksgruppen

Andre kommentarer om vagten og evt. mangler ved denne vejledning må meget gerne rettes direkte på siden eller sendes til norrebro@kbhff.dk